Wasiirka warfaafinta Soomaaliya Cabdilaahi Ciilmooge Xirsi oo wabaahinta la hadlay markii kulanku soo dhammaaday ayaa sheegay in golaha wasiirradu ay aad u dhageysteen warbixin ay soo bandhigeen guddi loo xil saaray inay soo baadhaan eedaha sheegaya in ganacsade Axmad Nuur Cali Jimcaale uu ku lug leeyahay falal argagixiso, taasoo uu sheegay inay sababtay in golaha ammaanku ay saaraan xayiraad dhanka socdaalka ah.
Fadhigii golaha wasiirada Soomaaliya ku yeesheen Magaalada Muqdisho oo lagaga hadlay arimo badan oo ay ka mid yihiin haweenay u dhalatay dalka Sweden, ayaa sidoo kale lagu soo qaaday xayiraadda saaran ganacsade Axmed Cali Jimcaale, waxayna baaq u direen golaha amaanka qaramada midoobay oo ay ka codsadeen in xayiraadda laga qaado ganacsadahaasi.